ଇବ୍ରୁଟିନିବ

ଇବ୍ରୁଟିନିବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଇମ୍ବ୍ରୁଭିକା, ହେଉଛି ଏକ ଔଷଧ ଯାହା ମାଣ୍ଟଲ ସେଲ ଲିମ୍ଫୋମା (ଏମସିଏଲ/MCL), କ୍ରୋନିକ୍ ଲିମ୍ଫୋସାଇଟିକ ଲ୍ୟୁକେମିଆ (ସିଏଲଏଲ/CLL) ଏବଂ ୱାଲଡେନଷ୍ଟ୍ରୋମର ମାକ୍ରୋଗ୍ଲୋବୁଲିନେମିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଏମସିଏଲ ଓ ସିଏଲଏଲ ରୋଗରେ ଅନ୍ୟ ସମସ୍ତ ଚିକିତ୍ସା ବିଫଳ ହେଲେ ଏହି ଔଷଧ ବ୍ୟବହୃତ ହୁଏ । ଗ୍ରାଫ୍ଟ ବନାମ ହୋଷ୍ଟ ରୋଗରେ ମଧ୍ୟ ଏହି ଔଷଧ ଦିଆଯାଏ । ଏହା ପାଟିରେ ଦିଆଯାଏ  ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥ୍ରୋମ୍ବୋସାଇଟୋପେନିଆ, ନିମ୍ନ ଲୋହିତ ରକ୍ତ କଣିକା ସ୍ତର, କମ୍ ଶ୍ୱେତ ରକ୍ତ କଣିକା ସ୍ତର, ତରଳ ଝାଡ଼ା, ରାସ, ରକ୍ତସ୍ରାବ ଏବଂ ପାଟି ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ହୃଦ୍‌ପାତ, ଉଚ୍ଚ ରକ୍ତଚାପ, ଅନ୍ୟାନ୍ୟ କର୍କଟ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ବ୍ରୁଟନ‌ର ଟାଇରୋସିନ୍ କାଇନେଜକୁ (BTK) ଅବରୋଧ କରି କାମ କରେ ଯାହାଦ୍ୱାରା ବି ସେଲ୍ ବିଭାଜନ ମନ୍ଥର ହୋଇଯାଏ ।

ବା୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇବ୍ରୁଟିନିବ ଅନୁମୋଦିତ ହୋଇଥିଲା ।  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଉଲ୍ଲେଖ ଅଛି ।  ଜେନେରିକ୍ ସଂସ୍କରଣଗୁଡିକ ଅନୁମୋଦିତ ହୋଇଛି । ଯୁକ୍ତରାଜ୍ୟରେ 4 ସପ୍ତାହ ଚିକିତ୍ସା ବାବଦ ଖର୍ଚ୍ଚ ୨୦୨୧ ସୁଦ୍ଧା ୫,୦୦୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୪,୫୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ